Hege Storhaug

Hege Storhaug (født 1962) er en norsk journalist, forfatter og politisk aktivist. Hun arbeider som informasjonsleder i stiftelsen Human Rights Service (HRS).

Storhaug har engasjert seg i debatt om spørsmål knyttet til tvangsekteskap, kvinnelig omskjæring, islam, islamisme og integrerings- og innvandringspolitikken generelt. Storhaug har tidvis kommet med svært kritiske og omstridte uttalelser om islam. Hagtvets anmeldelse av Islam. Den 11. landeplage, Hagtvet mener boken er selektiv og bygger på stereotypier. Lasse Midtun skriver at Storhaug "har truffet en nerve i folket".

 Idrett 
Som ungdom var Storhaug volleyballspiller. 14 år gammel ble hun norgesmester med hjemmelaget Hisøy Idrettslag i jentemesterskapet, 16 år gammel ble hun norgesmester som junior, også for Hisøy IL. Hun debuterte på både juniorlandslaget og seniorlandslaget i volleyball da hun var 16 år gammel.Bergens Tidende, 26. april 2003

Storhaug begynte på Norges idrettshøgskole i 1984. I 1986/87 tok hun linjen Helselære- og idrettsbiologi, der hun skrev mellomfagsoppgave basert på sin kartlegging av utbredelse av spiseforstyrrelser blant kvinnelige idrettsutøvere. Kartleggingen var den første i sitt slag i Norge. Storhaug fortalte selv i media om spiseforstyrrelser som ung idrettutøver, noe som førte til en offentlig debatt om dette problemet.Dagbladet: «Krigsklar» Storhaug var etter dette med på å stifte Interessegruppa for Kvinner med Spiseforstyrrelser (IKS) og en krisetelefon.

 Journalist 
Fra 1990 til 1992 tok Storhaug journalistutdannelse ved Norsk journalisthøgskole og skrev i november 1992 Norges første reportasje om tvangsekteskap blant innvandrerjenter i Dagbladet.

Hege Storhaug bodde to år i Pakistan i 1990-årene og utga i 1996 en bok om dette med tittelen Mashallah - En reise blant kvinner i Pakistan.

I 2001 bidro Storhaug med idé og research da dokumentarserien Rikets tilstand på TV 2 viste at imamer ved afrikanske moskéer i Oslo og medlem av verdikommisjonen  støttet kjønnslemlestelse av unge jenter.tv2.no - Rikets Tilstand: «Støtter omskjæring»  Disse dokumentarfilmene vant flere priser, blant annet Gullruten 2001 for beste dokumentar, og de utløste en statlig handlingsplan mot kjønnslemlestelse, initiert av statsråd Karita Bekkemellem i Barne- og familiedepartementet.

 Debattant 
miniatyr|Hege Storhaug i en debatt ved Cosmopolite i Oslo 2015.
Den politiske tenketanken Human Rights Service (HRS) ble etablert i 2000 av Storhaugs samboer, Rita Karlsen. Storhaug har fra 2002 vært dens informasjonsleder.

Storhaug er kritisk til islamisme.Verdens Gang: «Advares mot å snakke med islamister» Hun mener den er en politisk ideologi på linje med fascisme, og at islamismen også slik den fremstår i Norge, svekker menneskerettigheter, særlig for barn og kvinner. Hun er også kritisk til norske feminister, som hun mener svikter undertrykte muslimske jenter og kvinner.Hege Storhaug: «Dagbladets tre ”feminine” M-er»

Høsten 2006 omtalte hun Fremskrittspartiets formann Siv Jensen som «landets ledende feminist».Hege Storhaug: «Siv Jensen - landets ledende feminist»

Storhaug har bodd på hemmelig adresse siden 2009.

 Bokutgivelser 
Hun ga i 2006 ut boken Men størst av alt er friheten (Kagge forlag) som fokuserer på innvandring, tvangsekteskap og kvinneundertrykking samt innvandringspolitikk i Norge og Vest-Europa ellers. Ifølge Stian Bromark likestilte hun islam med fascisme og nazisme i en uklar og forvirrende fremstilling. Frode Helland mener Storhaug i boken har en omtrentlig bruk av fakta (feks. påstander om Oslos demografi i stride med SSBs tall), er selvmotsigende og generaliserer fra enkelttilfeller. Helland mener boken formidler islamofobi som en form for kulturell rasisme blant annet ved å fremstille islam som uforanderlig og udifferensiert og ved ikke å fremstille muslimer som individer bare som produkter av sin kultur (såkalt essensialisering). Helland mener at boken også inkluderer konspirasjonsteorier av Eurabia-typen. Storhaug hevder at muslimer som gifter seg innenfor sin egen folkegruppe eller egen slekt er rasistiske. Hun tar avstand fra islamofobi, rasisme og nyrasisme og mener disse begrepene brukes til å kneble motstandere i en debatt.

I 2015 utga hun boka Islam, den 11. landeplage, hvor hun skildrer hvordan hennes møte med det pakistanske samfunnet har formet hennes syn på islam. Boka har blitt oversatt til blant annet svensk og islandsk. Hun argumenterte for at det er tette ideologiske forbindelseslinjer mellom ekstreme islamister og såkalt moderate muslimske grupper, og at disse ofte bare er uenige om strategi og virkemidler.Minerva Krigsrop fra Storhaug  anmeldelse av boka Islam, den 11. landeplage skrevet av Lars Akerhaughumanist.no Enøyd om islam anmeldelse av boka Islam, den 11. landeplage skrevet av Sylo Taraku 14.03.2016 Sindre Bangstad og Frode Helland mener at boken formidler islamofobi.

 Medieoppmerksomhet 
I februar 2015 beskylte Storhaug statsminister Erna Solberg for «kultursvik overfor nasjonen» etter at Solberg besøkte moskéen Islamic Cultural Centre i Oslo, som ifølge Storhaug var en «ekstremistmoské». Moskeens styreleder stilte seg uforstående til Storhaugs kritikk.Aftenposten - Beskylder statsministeren for å omfavne ekstremister (26.2.2015) Storhaug beklaget senere dette og hevdet hun skrev det i «et bevisstløst øyeblikk».

Sommeren 2015 skrev hun en artikkel hvor hun antydet at minst  av de  syriske flyktningene som ble foreslått hentet til Norge kunne være IS-sympatisører, basert på en påstand om at 81 prosent av araberne støttet IS. Kilden som hun oppga, var en artikkel hos det høyreorienterte Breitbart News om en undersøkelse foretatt av Al Jazeera.HRS (Hege Storhaug) - Minst  IS-sympatisører hentes til Norge? (10.6.2015) Påstandene vakte oppsikt og ble imøtegått av flere. Sveinung Rotevatn tok til orde for å frata HRS statsstøtten.Dagbladet - Vil strupe statsstøtte etter Hege Storhaugs IS-artikkel (10.6.2015) Storhaug tok selvkritikk og hevdet at utspillet var satt på spissen for å skape debatt.Nettavisen - Storhaug tar selvkritikk for bruk av meningsmåling (10.6.2015)

I VGs kåring av årets navn i 2015 fikk Storhaug 35,5 % av stemmene i den innledende nettavstemmingen. I den avgjørende avstemningen, som ble avgjort gjennom en meningsmåling utført av TNS Gallup, fikk Robin Schaefer flest stemmer. Enkelte, blant dem Frank Aarebrot og Kjetil Rolness, pekte på at formuleringen av svaralternativene, som inneholdt en kort beskrivelse av kandidatene, kunne ha påvirket resultatet. VGs ansvarlige redaktør Tory Pedersen avviste forskjellsbehandling av Storhaug.

I 2017 skrev hun et innlegg hvor hun hevdet at HRS fremover ville «benytte det visuelle» for å dokumentere det hun beskrev som «den kulturelle revolusjonen». Innlegget var illustrert med et bilde med fire muslimske kvinner på Tøyen bussholdeplass. Oppfordringen ble møtt med kritikk fra flere hold, og Storhaug ble anklaget for å be folk om å legge ut bilder av «vanlige muslimer på gata». Flere, blant dem Kjetil Rolness, tok til orde for at HRS burde miste statsstøtten. Storhaug avviste kritikken og hevdet at hun aldri hadde brukt ordet muslim. Aftenposten tok også til orde for at HRS burde miste statsstøtten. I et intervju med Morgenbladet sommeren 2018 insisterte Storhaug på at hun aldri skrev at lesere skulle sende inn «bilder av muslimer».

 Bibliografi 
  Når følelser blir mat. Kvinner og spiseforstyrresler


  Feminin integrering. Utfordringer i et fleretnisk samfunn
  Men størst av alt er friheten. Om innvandringens konsekvenser
  Tilslørt. Avslørt. Et oppgjør med norsk naivisme
  Jeg er Mia (biografi om Mia Gundersen)
  Rundlurt. Om innvandring og islam i Norge
  But The Greatest of These is Freedom
  Islam, den 11. landeplage

 Antologier med bidrag av Hege Storhaug 
  Gode formål – gale følger?
  Maskeret tvang
  FrP-landet
  Ny vind over Norge
  Først med det værste

 Priser 
Hun mottok Sørlandets litteraturpris i 2007 for Men størst av alt er friheten.

 Referanser 

 Eksterne lenker 


Kategori:Norske sakprosaforfattere
Kategori:Sørlandets litteraturpris
Kategori:Norske volleyballspillere
Kategori:Norske journalister
Kategori:Norske aktivister
Kategori:Personer fra Arendal kommune